**Ministru kabineta rīkojuma projekta**

**„Par mērķdotācijas sadalījumu pašvaldībām 2018. gadā internātskolu uzturēšanas izdevumu daļējai segšanai par internātskolā uzņemtiem bāreņiem un maznodrošinātiem izglītojamiem” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Neskar |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par mērķdotācijas sadalījumu pašvaldībām 2018. gadā internātskolu uzturēšanas izdevumu daļējai segšanai par internātskolā uzņemtiem bāreņiem un maznodrošinātiem izglītojamiem” (turpmāk – rīkojuma projekts) izstrādāts saskaņā ar likuma “Par valsts budžetu 2018. gadam” (turpmāk – likums) 3. panta pirmās daļas 5. punktu un Ministru kabineta 2017. gada 19. decembra noteikumu Nr. 792 „Kārtība, kādā pašvaldībām aprēķina un piešķir mērķdotāciju internātskolu uzturēšanas izdevumu daļējai segšanai par internātskolā uzņemtajiem izglītojamiem” 5. punktu (turpmāk – noteikumi). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz noteikumu 5. punkts paredz piešķirt pašvaldībām mērķdotāciju, lai nodrošinātu internātskolu uzturēšanas izdevumus daļējai segšanai par internātskolā uzņemtiem bāreņiem un maznodrošinātiem izglītojamiem.  Lai aprēķinātu mērķdotācijas apmēru sadalījumā pa pašvaldībām no 2018. gada 1. septembra līdz 2018. gada 31. decembrim, Vides aizsardzības un reģionālās attīstība ministrija sagatavoja Ministru kabinetā rīkojuma projektu par mērķdotācijas sadalījumu starp pašvaldībām internātskolu uzturēšanas izdevumu daļējai segšanai šo noteikumu pielikumā norādītā nesadalītā finansējuma **448 272 *euro*** apmērā, pamatojoties uz Valsts izglītības informācijas sistēmā pašvaldību ievadīto informāciju par internātskolā uzņemto bāreņu, maznodrošināto izglītojamo skaitu 2018. gada 1. septembrī, ko iesniedza Izglītības un zinātnes ministrija.  Vides aizsardzības un reģionālās attīstības ministrija saskaņā ar noteikumu 6. punktu (piecu (5) darba dienu laikā) nodrošinās finansējuma pārskaitīšanu uz attiecīgo pašvaldību kontiem Valsts kasē ¼ daļas apmērā par 2018. gada septembri (Valsts reģionālās attīstības aģentūra nodrošinās finansējuma pārskaitīšanu).  Mērķdotāciju pašvaldībām aprēķina, nosakot bāreņu, maznodrošināto izglītojamo skaita īpatsvaru pret kopējo internātskolā uzņemto izglītojamo skaitu. Mērķdotācijas aprēķinā par pamatu ņem piešķirto valsts budžeta finansējumu 246,14 *euro* vienam mēnesim par vienu bāreni, maznodrošināto bērnu par periodu no 2018. gada 1. septembra līdz 2018. gada 31. decembrim.  Noteikumos noteikts, ja internātskolā uzņemto bāreņu, maznodrošināto izglītojamo īpatsvars pret kopējo internātskolā uzņemto izglītojamo skaitu ir:  1) līdz 50 %, mērķdotācija vienam mēnesim par vienu bāreni, maznodrošināto bērnu ir 98,46 *euro* jeb 40 % apmērā no 246,14 *euro*;  2) virs 50 % līdz 75 %, mērķdotācija vienam mēnesim par vienu bāreni, maznodrošināto bērnu ir 147,68 *euro* jeb 60 % apmērā no 246,14 *euro*;  3) virs 75 % līdz 90 %, mērķdotācija vienam mēnesim par vienu bāreni, maznodrošināto bērnu ir 196,91 *euro* jeb 80 % apmērā no 246,14 *euro*;  4) virs 90 % līdz 100 %, mērķdotācija vienam mēnesim par vienu bāreni, maznodrošināto bērnu ir 221,53 *euro* jeb 90 % apmērā no 246,14 *euro*.  Pamatojoties uz Valsts izglītības informācijas sistēmā ievadīto informāciju par internātskolās uzņemto izglītojamo skaitu, tajā skaita bāreņu, maznodrošināto izglītojamo skaitu, 2018. gada 1. septembrī pavisam internātskolās ir 1 325 izglītojamie, tajā skaitā 691 ir bāreņi, maznodrošinātie izglītojamie.  Nosakot bāreņu, maznodrošināto izglītojamo skaita īpatsvaru pret kopējo internātskolā uzņemto izglītojamo skaitu, tiek aprēķināts mērķdotācijas apmērs vienam mēnesim par vienu bāreni, maznodrošināto izglītojamo.   |  |  |  |  |  |  | | --- | --- | --- | --- | --- | --- | | Pašvaldība | Kopējais izglītojamo skaits internātskolā 01.09.2018. | No kopējā izglītojamo skaita bāreņi, maznodrošinātie izglītojamie | Bāreņu, maznodrošināto izglītojamo īpatsvars pret kopējo izglītojamo skaitu internātskolā | Mērķdotācija vienam mēnesim par vienu bāreni, maznodrošināto izglītojamo (*euro*) | Mērķdotācija 4.mēn par visiem bāreņiem, maznodroši-nāto izglītojamo (euro) | | Rīga | 487 | 122 | 25.1 | 98.46 | 48 048 | | Liepāja | 67 | 14 | 20.9 | 98.46 | 5 514 | | Balvu novads | 106 | 103 | 97.2 | 221.53 | 91 270 | | Iecavas novads | 187 | 88 | 47.1 | 98.46 | 34 658 | | Kandavas novads | 323 | 273 | 84.5 | 196.91 | 215 026 | | Saldus novads | 155 | 91 | 58.7 | 147.68 | 53 756 | | Kopā | 1325 | 691 |  |  | 448 272 |   No 2018. gada 1. septembris līdz 2018. gada 31. decembrim Vides aizsardzības un reģionālās attīstības ministrija nodrošinās finansējuma pārskaitīšanu uz attiecīgo pašvaldību kontiem vienu reizi mēnesī 1/4 daļas apmērā no Rīkojuma projektā norādītā mērķdotācijas apmēra attiecīgajai pašvaldībai. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Izglītības un zinātnes ministrija un Finanšu ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekta tiesiskais regulējums attiecināms uz sešām pašvaldībām un septiņās internātskolās uzņemtajiem bāreņiem, maznodrošinātiem izglītojamiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018. gads | | Turpmākie trīs gadi (*euro*) | | | | |
| 2019. gads | | 2020. gads | | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2 402 219 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 402 219 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 2 402 219 | -300 000 | 0 | 0 | 0 | 0 | 0 |
| 2.1. valsts pamatbudžets | 2 402 219 | -300 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 300 000 | 0 | 0 | 0 | 0 | 0 |
| 3.1. valsts pamatbudžets | 0 | 300 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Saskaņā ar likuma 3. panta pirmās daļas 5. punktu un noteikumiem noteikta apropriācija 2 402 219 *euro* apmērā pašvaldību internātskolu uzturēšanas izdevumu daļējai segšanai par internātskolā uzņemtajiem izglītojamiem, kuri ir bāreņi vai bez vecāku gādības palikuši bērni, kā arī izglītojamie no trūcīgām un maznodrošinātām ģimenēm. Pamatojoties uz pašvaldību (Salas, Aglonas, Alūksnes, Mālpils, Vaiņodes) pieņemtiem lēmumiem par internātskolu likvidēšanu tika prognozēts, ka no 2018.gada jūlija līdz gada beigām ietaupījums ir 300 000 euro apmērā.  Ar Ministru kabineta 2018. gada 17. jūlija sēdes protokollēmuma Nr. 33 56.§ 1. punktu Ministru kabinets pieņēma zināšanai iesniegto informatīvo ziņojumu ,,Par nepieciešamo finansējumu atlaišanas pabalstu nodrošināšanai pedagogiem internātskolu likvidācijas un reorganizācijas gadījumā”, kura 2. punkts atbalstīja veikt finansējuma pārdali budžeta resora ,,62.Mērķdotācijas pašvaldībām” ietvaros, samazinot finansējumu programmā 11.00.00 ,,Mērķdotācijas internātskolu uzturēšanas izdevumu daļējai segšanai” (programmas izpildītājs Vides aizsardzības un reģionālās attīstības ministrija) par 300 000 *euro* un attiecīgi palielinot finansējumu programmā 01.00.00 ,,Mērķdotācijas izglītības pasākumiem” (programmas izpildītājs Izglītības un zinātnes ministrija).  Saskaņā ar Vaiņodes novada pašvaldības 2017. gada 19. decembra lēmumu Vaiņodes internātpamatskola tika likvidēta 2018. gada 15. jūnijā, līdz ar to ir izveidojies finansējuma ietaupījums 24 417 *euro* apmērā par 2018. gada jūlija un augusta mēnesi, kas tiks izmantots, sadalot mērķdotāciju no 2018. gada 1. septembra līdz 2018. gada 31. decembrim.  Rīkojuma projekts paredz mērķdotācijas 448 272 *euro* apmērā sadalījumu no 2018. gada 1. septembra līdz 2018. gada 31. decembrim atbilstoši noteikumos noteiktam mērķdotācijas apmēram uz vienu bāreni vai maznodrošināto un aktualizēto informāciju par izglītojamo un bāreņu un maznodrošināto skaitu 2018. gada 1. septembrī. Šobrīd finansējuma atlikums ir 76 887 *euro.* | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Rīkojuma projekts tiks nosūtīts informācijai Latvijas Pašvaldību savienībai.  Ar Rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punkts.). |
| 2. | Sabiedrības līdzdalība projekta izstrādē | Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija, Izglītības un zinātnes ministrija, Finanšu ministrija, Valsts kase un pašvaldības.  Rīkojuma projekta izpildi nodrošinās Valsts reģionālās attīstības aģentūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Iesaistītās institūcijas noteikumu projekta izpildi nodrošina to esošo funkciju un uzdevumus ietvaros.  Rīkojuma projekta izpildei nav nepieciešams radīt jaunas vai likvidēt esošās institūcijas, kā arī nav nepieciešams reorganizēt esošās institūcijas. |
| 3. | Cita informācija | Nav |

|  |  |
| --- | --- |
| Vides aizsardzības un reģionālās attīstības ministrs | Kaspars Gerhards |

Brunava 67026442

[maija.brunava@varam.gov.lv](mailto:maija.brunava@varam.gov.lv)